ΓΡΑΠΤΗ ΕΡΩΤΗΣΗ E-1278/02

υποβολή: Toine Manders (ELDR) προς την Επιτροπή

(6 Μαΐου 2002)

Θέμα: Η αξιολόγηση των οδηγιών σχετικά με τη διατήρηση των πτηνών και των βιοτόπων

Σύμφωνα με την MKB-Nederland (ολλανδική ένωση ΜΜΕ) και ορισμένες τομεακές οργανώσεις, απειλείται άμεσα η ύπαρξη χιλίων τουλάχιστον επιχειρήσεων του τουριστικού τομέα που είναι εγκατεστημένες σε ζώνες χωρίς ιδιαίτερο προορισμό από άποψη χωροταξίας, με συνέπεια να χάσουν τη θέση τους σχεδόν 10 000 άνθρωποι. Το γεγονός ότι ο τομέας των δραστηριοτήτων αναψυχής εκτίθεται έτσι στον κίνδυνο να παραλύσει οφείλεται κυρίως στην αυστηρότητα των μέτρων χωροταξίας και στην πολιτική προστασίας της φύσης που εφαρμόζουν οι ολλανδικές αρχές.

Οι δραστηριότητες αναψυχής παρεμποδίζονται όλο και περισσότερο ή καθίστανται αδύνατες κυρίως στις ζώνες που εμπίπτουν στο πεδίο εφαρμογής των οδηγιών σχετικά με την προστασία των πτηνών και των βιοτόπων. Με την πάροδο των ετών, οι εν λόγω οδηγίες παρατάθηκαν μέσω διαφόρων νομοθετικών ρυθμίσεων, με αποτέλεσμα ναποσκελισθεί ο αρχικός στόχος από ακούσια και άσκοπα εμπόδια στα οποία προσκρούουν οι προϋπάρχουσες τουριστικές δραστηριότητες ή δραστηριότητες αναψυχής.

Στις Κάτω Χώρες, η σημερινή εξέλιξη της πολιτικής όσον αφορά τη χωροταξία τηςπαίθρου και την προστασία της φύσης αντιστρατεύεται τις ευρωπαϊκές πρωτοβουλίες και κατευθυντήριες γραμμές στους τομείς του τουρισμού, των δραστηριοτήτων αναψυχής, της κοινωνικής συνοχής και της αναζωογόνησης τηςπαίθρου, όπως είναι το πρόγραμμα ενισχύσεωνπέρ τηςπαίθρου στο πλαίσιο του στόχου 2, καθώς και ο κεντρικός οικονομικός ρόλος που η Ευρωπαϊκή Επιτροπή αναγνωρίζει στον τουριστικό τομέα (πρβλ. COM(2001)665).

1. Γνωρίζει η Επιτροπή σχετικά με την ως άνω κατάσταση·

2. Θα ήταν διατεθειμένη η Επιτροπή να προβεί στην αξιολόγηση της εφαρμογής των οδηγιών σχετικά με την προστασία των πτηνών και των βιοτόπων στις Κάτω Χώρες, προκειμένου να προσδιορισθούν οι ακούσιες και ανεπιθύμητες αρνητικές επιπτώσεις, ώστε να μπορέσει ο τομέας των δραστηριοτήτων αναψυχής να συνεχίσει να αναπτύσσεται σε αρμονική συνύπαρξη με τη φύση·

Απάντηση της κ. Wallstrm εξ ονόματος της Επιτροπής

(20 Ιουνίου 2002)

Η Επιτροπή έχει επίγνωση ότι πολλοί οικονομικοί τομείς έχουν γνωστοποιήσει ότι αναμένουν ναπάρξουν επιπτώσεις στις δραστηριότητές τους από τον χαρακτηρισμό περιοχών στο πλαίσιο του Natura 2000.

Η διαχείριση μέσα στις περιοχές του δικτύου Natura 2000 και γύρω από αυτές δεν προβλέπεται αναλυτικά στις οδηγίες του Συμβουλίου 79/409/ΕΟΚ της 2ας Απριλίου 1979 για τη διατήρηση των αγρίων πτηνών(1) και 92/43/ΕΟΚ της 21ης Μαΐου 1992 για τη διατήρηση των φυσικών ενδιαιτημάτων και της άγριας πανίδας και χλωρίδας(2). Αποτελεί αρμοδιότητα των κρατών μελών να λάβουν τα καταλληλότερα μέτρα για τη διαχείριση των εν λόγω περιοχών, εξασφαλίζοντας το σεβασμό των αρχών τους που αφορούν τη διατήρηση των φυσικών τους πόρων.

Το Natura 2000 πρέπει να επιτρέπει να συμβαδίζει η αειφόρος χρήση των φυσικών πόρων με τη διατήρηση της φύσης. Καμίαπόθεση για τυχόν πλήρη απαγόρευση του τουρισμού σε χαρακτηρισμένες περιοχές δεν μπορεί να στηριχθεί στις κοινοτικές οδηγίες. Η συμβατότητα των στόχων διατήρησης με άλλες δραστηριότητες, οι οποίες ενδέχεται να επηρεάσουν τις περιοχές του Natura 2000, πρέπει να εκτιμάται κατά περίπτωση.

Τα κράτη μέλη έχουν το δικαίωμα να επιβάλλουν αυστηρότερο περιβαλλοντικό πλαίσιο και μέτρα διατήρησης από αυτά που απαιτούνται στο πλαίσιο των κοινοτικών οδηγιών, και το ίδιο ισχύει και για την ένταξηφιστάμενων φυσικών ενδιαιτημάτων στο Natura 2000.

Η Επιτροπή δεν πιστεύει, όσον αφορά την αρχή της επικουρικότητας, ότι θα άρμοζε να προχωρήσει στην αξιολόγηση που προτείνει το αξιότιμο Μέλος, δεδομένου ότι δεν διαθέτει την αρμοδιότητα να περιορίσει την εξουσία των κρατών μελών να αποφασίζουν για μέτρα διαχείρισης των περιοχών του Natura 2000.

(1) ΕΕ L 103 της 25.4.1979.

(2) ΕΕ L 206 της 22.7.1992.